Diari Oficial de la Generalitat Valenciana


Sumari del DOGV 5501, del 30-04-2007 (2007/4808)

Notificació d'Acord iniciació a Eurocontratas Valencia, SL. Expedient número VIVI/049806/105.
---------------------------------------------------------------------------------------------

### Dades del document

Número de DOGV
:   5501

Data del DOGV
:   30-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/4808


Data del document
:   30-10-2006

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que establix l'article 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica l'acord d'iniciació a Eurocontratas Valencia, SL  
Vistes les actuacions prèvies practicades d'acord amb el que disposa l'art. 12 del Reial decret 1398/1993, de 4 d'agost, Reglament del procediment per a l'exercici de la potestat sancionadora, per raó de la denúncia formulada per Francisco Beteta González relativa als habitatges situats a Burjassot, c/ Arxipreste Domingo Sancho, 4 i deduint-se d'aquestes possibles infraccions al règim legal d'habitatges de protecció pública, construïts a l'empara de l'expedient de construcció 46-1G-165/99, per raó del que disposa l'art. 13 de l'esmentat reglament, aquest Servei Territorial, fent ús de les competències que li confereix el Decret 119/2003, d'11 de juny, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, en relació amb l'Ordre de 9 de setembre del 2003, de la Conselleria de Territori i Habitatge, i en relació amb el que disposen els articles 62 i 79 de la Llei 8/2004, de 20 d'octubre i l'article 10 del Reial decret 1398/1993, de 4 d'agost, acorda la iniciació de procediment sancionador contra Walden Uno, SL com a promotor i a Eurocontratas Valencia, SL com a constructor, designant, respectivament, instructor i secretari a Roberto Navarro Seisdedos i Isabel Sánchez Bodoque, els quals poden ser objecte de recusació d'acord amb el que disposa l'article 29 de la Llei 30/1992, de 26 de novembre.  
Acord d'iniciació  
Que es formula acord contra Walden Uno, SL com a promotor i a Eurocontratas Valencia, SL com a constructor de l'habitatge situat a Burjassot, c/ Arxipreste Domingo Sancho, 4 i acollit a l'expedient de construcció 46-1G-165/99 que ha infringit la Llei 1/1997, de la Generalitat Valenciana, de règim sancionador en matèria d'habitatge, cometent una falta molt greu tipificada com a tal en l'art. 6.10 d'aquesta i pot correspondre-vos una sanció de 3.005,07 a 30.050,61 euros, per haver construït amb les deficiències següents:  
- Clavill en el cantó de la façana cara vista en la porta 17.  
- Clavill en cantó de cara vista que dóna a Enric Valor i amb separació del forjat.  
Les esmentades deficiències han de ser corregides d'acord amb el que ha mencionat en el nostre requeriment amistós de data 14 d'agost del 2006 les obres de reparació del qual són:  
a) S'ha de presentar a aquest servei, prèviament, un informe firmat per tècnic competent, preferiblement la direcció facultativa de l'edifici, que establisca el comportament dels dits panys de paret, després de disposar de testimonis suficients i verificar amb les proves necessàries, si les cadenes de lligar la vora de la volada, presenten algunes fissures o despresos en les zones de suport de la façana de rajola clavillada. Avaluant els riscos i descrivint els procediments adequats de reparació com a conseqüència del que apareix i descriu l'informe.   
b) Reparació final de paraments de façana considerant l'informe anterior i sempre després d'aquest i després de l'oportuna reparació dels forjats, en el cas que d'acord amb aquest informe siga necessària la reparació d'aquests. En qualsevol cas aquest servei es reserva realitzar les matisacions oportunes a resultes dels informes presentats i del procés resultant. Així la reparació de forjats queda pendent i serà prèvia. La reparació de paraments s'efectuarà retirant les peces de rajola vista més obertes i substituint-les per la noves suficients que donen estabilitat a tot el conjunt, i es pot recórrer al segellament dels clavills d'aquelles poc separades.  
O proposta alternativa motivada i prèviament acceptada per la Inspecció Tècnica d'aquest Servei Territorial, en el termini de deu dies naturals.  
D'acord amb els articles 13 i 16 del Reial decret 1398/1993, de 4 d'agost, se us adverteix que, en cas que no contesteu en el termini de quinze dies a partir del següent al de la notificació, es donarà per acomplit el tràmit, en aquest cas, es considera la iniciació com a proposta de resolució quan continga un pronunciament precís sobre la responsabilitat imputada, amb els efectes previstos en els articles 18 i 19 del Reglament sancionador.  
És competent per a la resolució del present expedient sancionador, el cap del Servei Territorial d'Habitatge i Projectes Urbans de València, fent ús de les competències que li confereix el Decret 119/2003, d'11 de juny, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, en relació amb l'Ordre de 9 de setembre del 2003.  
A l'efecte previst en l'article 13.1.d), del Reial decret 1398/1993, de 4 d'agost, se li indica al presumpte infractor la possibilitat de reconéixer voluntàriament la seua responsabilitat, amb els efectes previstos en l'article 8 de l'esmentat reglament.  
Per tot el que s'ha exposat, comuniquem el present acord d'iniciació a l'instructor amb el trasllat de les actuacions i la seua notificació als interessats.   
València, 30 d'octubre del 2006.- El cap del Servei Territorial: Jose Manuel Vacas Tatay.  
Per ordre de l'òrgan competent se li notifica el present acord d'iniciació pels fets que s'imputen a Walden Uno, SL com a promotor i a Eurocontratas Valencia, SL com a constructor, se'ls concedeix als interessats un termini de quinze dies a partir del següent al de la notificació per a contestar-lo i, si és el cas, sol·licitar la pràctica de proves, de conformitat amb el que estableix l'art. 16 del Reglament de procediment sancionador.  
València, 30 d'octubre de 2006.- La secretària d'Actuacions: Isabel Sánchez Bodoque.